NaiveNeuron/SloPal huggingface dataset:
Paška, Pavol, predseda NR SR (2013-02-07):
Pán poslanec Viskupič.
Figeľ, Ján, podpredseda NR SR (2013-05-30):
Ďakujem pekne. Pán kolega Číž tu nie je. Pán Přidal, chcete zareagovať na faktické? Alojz, nech sa páči.
Osuský, Peter, poslanec NR SR (2015-04-16):
Ďakujem pekne, pani predsedajúca. Ďakujem všetkým kolegom, ktorí ma poctili faktickými poznámkami. Venoval by som sa kolegovi Martvoňovi, právnikovi, ktorý vzdeláva budúcu generáciu právnikov. A tak si dávam otázku, či dezinterpretácia toho, čo som povedal v podobe, že som sa dotkol tých 1 200 postihnutých, je výsledkom normálnej fiškálskej špinavosti, alebo či je to prejav tuposti a nechápania hovoreného slova. Pretože som reagoval na podnet pána ministra Boreca, resp. na jeho reakciu na podnet kolegu Kaníka o tom, že ten, kto uverí v budúcnosti, pochopiteľne, keďže ten podnet bol včera, Borec hovoril včera a hovoril o budúcnosti, tak ten že by sa mal liečiť u psychiatrov. Kolega Martvoň by sa mal venovať čítaniu v zmysle chápania predloženého textu a počúvaniu v zmysle chápania slova, pretože očividne PISA-nské výsledky štúdie nechápania textu na Slovensku zahrňujú i jeho vehlasnú právnickú osobnosť. Pokiaľ ide o tú tému kultúra podvodu, no, musím povedať, že práve v svetle takých vecí, ako je návrh pána poslanca Valockého umožňujúci Dôvere vyviezť nezdanene – Širokému polovičku z toho obnosu – 440 mil. eur, je to, čomu by som ja hovoril kultúra podvodu. A hovoriť v súvislosti s tým o Jánovi Figeľovi ako o kultúre podvodu mi pripomína staré slovenské úslovie o tom, že v dome obesenca by sa nemalo hovoriť o povraze. A teda ak morálny obesenec Robert Fico, ak hovorí o kultúre podvodu, tak to teda prehovoril obesenec s povrazom na krku.
Paška, Pavol, predseda NR SR (2014-05-27):
(Hlasovanie.) 134 prítomných, 2 za, 90 proti, 42 sa zdržalo. Návrh sme neschválili.
Blanár, Juraj, podpredseda NR SR (2023-06-13):
Pán poslanec Blaha, môžete reagovať na faktické poznámky.
Bugár, Béla, podpredseda NR SR (2016-04-26):
Pani poslankyňa Remišová.
Paška, Pavol, predseda NR SR (2014-06-04):
Hlasujeme. (Hlasovanie.) 139 prítomných, 105 bolo za, 24 proti, 9 sa zdržalo, 1 nehlasoval. Máte súhlas.
P. Hrušovský, predseda NR SR: (2003-12-12):
Môžeme pristúpiť k hlasovaniu. Ešte predtým, páni poslanci, chcem vás poprosiť, ak niektorý z navrhnutých kandidátov nezíska dostatočný počet hlasov po vykonaní prvého kola tajnej voľby a po zrátaní výsledkov, ktoré predpokladám, že bude trvať – skrutátori, koľko? (Reakcia skrutátorov.) Hodinu. Tak by sme uskutočnili druhé kolo voľby o... (Reakcia skrutátorov.) Opakované kolo voľby o štvrť na dve. Páni poslanci, o 13.15 hodine oznámime výsledky hlasovania prvého kola voľby. Druhé kolo voľby bude, opakované, ak bude nevyhnutné, treba uskutočniť ihneď. Spôsob hlasovania, myslím, že netreba pripomínať, ale každý hlasovací lístok musí byť upravený tak, že pri každom mene a priezvisku kandidáta zakrúžkuje tú alternatívu, za ktorú chce hlasovať. Platný je iba ten hlasovací lístok, ktorý je riadne označený. Páni poslanci, otváram hlasovanie o troch personálnych návrhoch, ktoré boli uvedené. Prosím všetkým pánov poslancov, aby v tejto chvíli využili príležitosť hlasovať. Páni poslanci, pristúpime k tajnému hlasovaniu. (Akt tajného hlasovania.)
Bublavý, Dušan, poslanec NR SR (2011-07-12):
Ďakujem za slovo. Pán kolega Petrák povedal jasne a zrozumiteľne, že obce zase prídu vďaka vládnemu návrhu o príjem do obecných pokladníc, ak takýto návrh zákona bude schválený. A to je skutočne za rok sedenia, čo aj mne sa podarilo byť poslancom v Národnej rade, to je už niekoľko zákonov, ktoré siahajú do pokladníc obcí. Preto si myslím, že kolega Petrák návrh zákona, ktorý navrhol, a bol upravený, je najlepšie, čo môže byť, ak bude prijatý, aj pre obce, aj pre štát. Ďakujem za pozornosť.
Malatinský, Tomáš, minister hospodárstva SR (2013-09-11):
Vážená pani predsedajúca, vážené pani poslankyne, vážení páni poslanci, návrh zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby, predkladám s cieľom zabezpečiť efektívnejšie fungovanie podpory elektriny z obnoviteľných zdrojov energie a vysoko účinnej kombinovanej výroby. Schválenie zákona č. 309/2009 Z. z. podnietilo výstavbu nových zariadení na výrobu elektriny, ktoré mali garantované výkupné ceny na obdobie 15 rokov, pričom náklady na takúto podporu elektriny sú prenášané do cien elektriny pre odberateľov, čo následne spôsobilo výrazný nárast tarify za prevádzkovanie systému ako regulovanej položky v cene elektriny. Navrhovanou zmenou podmienok podpory sa zohľadňuje rastúci vplyv podpory elektriny na cenu elektriny. Zavedením obmedzenia výroby elektriny pre nové zariadenia využívajúce biomasu a jej produkty, ako aj podmienky vysoko účinnej kombinovanej výroby sa efektívnejšie využijú dostupné obnoviteľné zdroje energie. Znížením hraníc výkonov pre zariadenia, ktoré majú nárok na doplatok pre všetku vyrobenú elektrinu, sa podporí aj ďalšia decentralizácia zdrojov. Na druhej strane prostredníctvom zjednodušenia procesu pripojenia malého zdroja sa zlepšujú podmienky pre inštaláciu malých zdrojov s výkonom do 10 kW v domácnostiach, ktoré nevyžadujú podporu doplatkom, a týmito zdrojmi sa pokrýva aj veľká časť vlastnej spotreby energie. Takýto spôsob podpory malých zdrojov nebude mať vplyv na cenu elektriny. Navrhovaná právna úprava je v súlade s Ústavou Slovenskej republiky a ostatnými zákonmi a medzinárodnými zmluvami, ktorými je Slovenská republika viazaná. Predmetný návrh zákona nebude mať vplyv na štátny rozpočet, rozpočet obcí a vyšších územných celkov, nebude mať finančný, ekonomický, environmentálny vplyv a ani vplyv na zamestnanosť a životné prostredie. Vážená pani predsedajúca, vážené poslankyne, poslanci, dovoľujem si vás požiadať o podporu predloženého vládneho návrhu zákona. Ďakujem za pozornosť.
Grausová, Natália, poslankyňa NR SR (2016-04-22):
Ďakujem chcela by som sa dotknúť, resp. doplniť ešte pána poslanca otázkou našich médií, respektíve teda verejnoprávnych médií, rozhlasu a televízie. Ako prvé by som sa chcela spýtať, prečo nie je téma navrhnúť, že aby sa znova vrátil názov Slovenská televízia a Slovenský rozhlas. Nechápem, prečo boli takto menené, raz to bola jednotka, dvojka a tak ďalej a nič nehovoriace názvy. Ale chcela by som vlastne povedať to, že verejnoprávny rozhlas a verejnoprávna televízia sú platené z daní občanov tejto republiky. A to znamená, že títo občania si zaslúžia kvalitnejšie programy, zaslúžia si spravodajstvo, ktoré bude objektívne, rozhodne objektívnejšie, ktoré bude pravdivé, kde nebudú lži, pretože mám taký dojem, že tieto verejnoprávne médiá sa začínajú podobať súkromným, ktoré majú svojich vlastníkov za oceánom, oligarchov a ktoré sú plné nekvalitných programov až typu mentálneho suterénu. Vyslovene zasypávajú brakmi a manipulujú a masírujú mozgy svojim divákom buď hlúpymi, stupídnymi programami, alebo nepravdivými správami. Ďakujem.
Kollár, Boris, predseda NR SR (2023-05-24):
Prosím, prezentujme sa a hlasujeme. (Hlasovanie.) Prítomných 129 poslancov, za 68, proti 15, zdržalo sa 44, 2 nehlasovali. Uvedený návrh sme schválili.
Kollár, Boris, predseda NR SR (2021-07-23):
S ďalšou faktickou poznámkou vystúpi pán poslanec Žiak.
Viskupič, Jozef, poslanec NR SR (2015-05-20):
Ďakujem, pán predseda. Chcel by som oznámiť členom výboru na kontrolu NBÚ, že posúvame vzhľadom k tomu, že kolidujú viaceré výbory, zasadnutie výboru na 13.30 hod. a chcel by som zároveň dodať, aby sme ako predsedovia výboru boli viac kolegiálni voči sebe, pretože termín zasadnutia môjho výboru som oznamoval minimálne mesiac vopred a keď kolidujú výbory, v ktorých sú viacerí poslanci členmi, tak musí prichádzať k posúvaniu a možno, že by ste mohli aj predsedom výborov dohovoriť priamo vy, pán predseda.
Jurinová, Erika, podpredsedníčka NR SR (2015-03-12):
Teraz dávam slovo pánovi poslancovi Bublavému, ktorý sa zamenil, vymenili si poradie s pánom Hlinom. Nech sa páči, pán poslanec, máte slovo.
Laššáková, Jana, podpredsedníčka NR SR (2014-01-30):
S reakciou na faktické poznámky pán poslanec Paška, nech sa páči.
Grendel, Gábor, podpredseda NR SR (2020-04-22):
Posledná faktická, pán poslanec Saloň.
Šofranko, Mária, poslankyňa NR SR (2021-09-21):
Ďakujem veľmi pekne za slovo. Pán Kočiš, ďakujem za vaše slová, ktoré ste povedal, že takéto deti musíme naďalej podporovať a podávať im pomocnú ruku. Pán Vašečka, za vaše slová – hľadáme najlepšie riešenie, to my vždy na školskom výbore (povedané so smiechom), snažíme sa. Pán Habánik, áno, musíme prejsť ešte dlhou cestou, ale raz začať musíme. A páčilo sa mi tiež, ako ste povedal, že nám záleží na každom a jednom dieťati a žiakovi. Ja si myslím, že pán poslanec Dominik Drdul je skvelým príkladom toho, ako inklúzia funguje. Ďakujem vám všetkým za vaše názory a Dominikovi Drdulovi držím palce, aby to dotiahol veľmi, veľmi ďaleko. Veľká vďaka.
Grendel, Gábor, podpredseda NR SR (2021-09-21):
Dávam slovo spoločnému spravodajcovi z výboru pre vzdelávanie, vedu, mládež a šport pánovi poslancovi Igorovi Kašperovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Zmajkovičová, Renáta, podpredsedníčka NR SR (2012-12-06):
S faktickými poznámkami, štyria poslanci. Uzatváram možnosť prihlásiť sa s faktickou poznámkou. Pán poslanec Frešo.
M. Jureňa, minister pôdohospodárstva SR: (2006-12-12):
Cieľom predloženého návrhu zákona je zosúladiť platnú právnu úpravu, upraviť veterinárne požiadavky a vytvoriť podmienky pre náležitú implementáciu novoprijatých právne záväzných aktov Európskeho spoločenstva. Návrh zákona reflektuje aj na ďalšie zmeny legislatívy Európskeho spoločenstva v oblasti zdravia zvierat a pohody zvierat, identifikácie, registrácie zvierat v oblasti dovozov z tretích krajín, vývozov do tretích krajín, prevozov cez Európske spoločenstvo a obchodu v rámci Európskeho spoločenstva a v oblasti nakladania so živočíšnymi vedľajšími produktmi neurčenými na ľudskú spotrebu, kde dochádza k pojmovému a obsahovému zosúladeniu platnej právnej úpravy s právne záväznými aktmi Európskeho spoločenstva. Predloženým návrhom zákona sa ustanovuje aj poskytnutie úhrady za náklady a škody, ak sa vyskytne niektorá z chorôb uvedených v prílohe č. 1 tohto zákona, pričom sa upresňujú podmienky, ktoré musí žiadateľ spĺňať. Návrh zákona je v súlade s Ústavou Slovenskej republiky, súvisiacimi zákonmi a medzinárodnými zmluvami, ktorými je Slovenská republika viazaná. Vážený pán predseda, vážené pani poslankyne, vážení páni poslanci, vzhľadom na potrebu uvedenia predmetného zákona do praxe dovoľujem si vás požiadať o vyjadrenie súhlasu s ním. Ďakujem.
Laššáková, Jana, podpredsedníčka NR SR (2014-11-08):
Zvolávam poslanecké grémium. Ešte pán poslanec Galko? Skončme asi procedurálne a pôjdeme na grémium. Nech sa páči.
Paška, Pavol, predseda NR SR (2014-02-11):
Pán predseda výboru Hudacký.
V. Veteška, podpredseda NR SR: (2005-03-15):
Vyhlasujem krátku prestávku, aby mohli pracovníci výpočtovej techniky zapracovať meno nového poslanca do hlasovacieho systému. Prosím poslancov, aby počas tejto krátkej prestávky si z hlasovacieho zariadenia vybrali hlasovaciu kartu a zároveň upozorňujem poslancov, že podľa programu Národnej rady Slovenskej republiky budeme schvaľovať návrh na voľbu poslancov Národnej rady Slovenskej republiky za členov výborov. A preto prosím, aby sa vzápätí dostavili do rokovacej sály. (Technická prestávka.) (Po prestávke.)
Laššáková, Jana, podpredsedníčka NR SR (2012-05-15):
S reakciou pán poslanec Kollár.
Žiga, Peter, podpredseda NR SR (2024-04-16):
Pán poslanec, reagujte, prosím, na predrečníka.
B. Bugár, podpredseda NR SR: (2005-05-25):
(Hlasovanie.) Prítomných 134 poslancov, za 51, proti 1, hlasovania sa zdržalo 80 poslancov, nehlasovali 2. Ani tento bod sme neschválili.
Pellegrini, Peter, predseda NR SR (2024-01-09):
Pán poslanec Pollák.
Vons, Peter, poslanec NR SR (2023-06-28):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslancov Karola Galeka a Petra Kremského.
P. Hrušovský, predseda NR SR: (2003-11-05):
(Hlasovanie.) Páni poslanci, toto hlasovanie vyhlasujem za neplatné. Hlasujeme, páni poslanci, o pozmeňujúcich návrhoch pána poslanca Malchárka en bloc. (Hlasovanie.) 134 prítomných, 74 za, 3 proti, 55 sa zdržalo, 2 nehlasovali. Pozmeňujúce návrhy pána poslanca Malchárka sme schválili. Ďalší návrh.
Hrnčiar, Andrej, podpredseda NR SR (2019-09-12):
Pán poslanec Suchánek.
Valocký, Jozef, poslanec NR SR (2021-04-30):
Ďakujem pekne, pán podpredseda. Pán podpredseda Blanár, chcem ti poďakovať, že si sa dotkol COVID-u, čiže pandémie COVID, ktorá tu už rok pretrváva a táto vláda sa o nej vôbec nezmienila. Zodpovedný za nezvládnutie COVID-u je minister zdravotníctva, hlavný hygienik, pretože hlavný hygienik, hovorím to ľudovo preto, aby tomu občania rozumeli, my zo zákona máme hygienu na to, aby riešila takéto stavy. Očakával som, že skupina odborníkov, hovorím o medicínskych odborníkoch, nebude diskutovať o tom, či zatvoríme lanovku alebo obchod, ale bude diskutovať o tom, že nepočul som, žeby minister zdravotníctva spolu s odborníkmi napríklad predstavil liečebné štandardy u obvodných lekárov pri COVID-e, liečebné štandardy, napríklad čo urobil pán prednosta Török v Košiciach, neboli aplikované na celom Slovensku a hlavný hygienik s ministrom zdravotníctva len stáli pri Matovičovi a kyvkali hlavami. Chcem preto vyzvať nového ministra, videl som, že už komisiu odborníkov trošku renovuje. Chcem ho vyzvať, aby okamžite zastavil nezmyselné testovanie antigénovými testami, aby sa nepodieľal nový minister na tejto lumpárni a neprikyvkával hlavou predsedovi vlády a podieľal sa na tomto špinavom kšefte. Ďalej chcem, aby minister zdravotníctva, a vyzývam ho, okamžite nastolil režim v nemocniciach, aby boli liečení aj iní pacienti, nielen s COVID-om. A chcem, aby ministerstvo zdravotníctva zaujalo spolu s hygienou a hlavným hygienikom svoje stanoviská a nepočúvali teraz nejakého predsedu vlády, ktorý môže rozumieť iným veciam, ale nie týmto. Ďakujem.
Gažovičová, Tina, poslankyňa NR SR (2023-11-15):
Tak teraz už ide, bol zlý signál.
Glváč, Martin, podpredseda NR SR (2017-09-14):
Doplňujúca otázka? Nech sa páči.
Paška, Pavol, predseda NR SR (2013-09-18):
Pán poslanec Abrhan.
Zmajkovičová, Renáta, podpredsedníčka NR SR (2013-09-03):
Pán poslanec Duchoň.
Mikloško, Jozef, poslanec NR SR (2014-10-21):
Ja Ferkovi Šebejovi ďakujem, že teda ma riadne nepokefoval, myslel som (smiech v sále), že mi to vráti. Ďakujem veľmi pekne. Ja by som ešte dopovedal, že ja som sa pred 60 rokmi učil túto definíciu, teraz mi napadla, že: vrstva je doskovité teleso jednotné svojím petrografickým zložením. Keď ma v noci zobudíte, tak vám ju poviem. A 60 rokov som sa túto definíciu nepotreboval. Takže za chvíľu umriem a niekto, keby sa ma opýtal, že čo to je vrstva, okamžite mu to poviem. Ale, bohužiaľ, sa ma na to ešte doteraz nikto neopýtal. No a tú matematiku skúsim niekde zakomponovať, len vtedy, bohužiaľ, bude tu asi veľká nuda, pokúsim sa o to. Ďakujem.
Glváč, Martin, podpredseda NR SR (2016-06-16):
Ďakujem. Chce sa vyjadriť k rozprave spravodajca? (Reakcia spravodajcu.) Nie je tomu tak. Prerušujem rokovanie o tomto bode programu. Budeme pokračovať v rokovaní prvým čítaním o návrhu poslancov Národnej rady Slovenskej republiky Viery Dubačovej, Ota Žarnaya a Jána Budaja na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov . Návrh zákona má tlač 136, návrh na jeho pridelenie na prerokovanie výborom je v rozhodnutí č. 130. Dávam slovo poslankyni Viere Dubačovej, aby návrh zákona uviedla.
P. Hrušovský, predseda NR SR: (2004-05-26):
M. Abelovský, poslanec: ... o dvoch návrhoch, a to týkajúcich sa Pezinku a Malaciek, však Piešťan a Malaciek.
P. Paška, predseda NR SR: (2009-09-16):
(Hlasovanie.) 138 prítomných, 83 za, 1 proti, 54 sa zdržalo. Tieto body sme schválili.
Chren, Martin, poslanec NR SR (2012-11-06):
Ďakujem veľmi pekne. Jofo, ďakujem veľmi pekne za tvoj príspevok, ktorý vnáša trochu zdravého rozumu do stuchnutých inkvizičných vôd poslaneckého klubu OĽaNO. Viem, že si v menšine, ale zároveň viem, že to myslíš úprimne zo svojho presvedčenia. Cením si hlavne tie odkazy na Kanta, na Sokrata. Keď si to hovoril, spomenul som si na výrok Voltaira o slobode slova: Pane, nesúhlasím s vaším názorom, ale do konca života budem bojovať za to, aby ste ho mohli hovoriť nahlas. O tom je naozaj sloboda slova. A cením si to, že si upozornil na to, že naozaj niektorí kolegovia používajú deti ako rukojemníkov. Tento zákon skutočne nie je o tom, o čom predkladateľ sa snaží argumentovať, že veď len dajme noviny s nejakým prívlastkom niekam za roh alebo ich skryme. Tento zákon je jednoducho o tom, že niektorí predkladatelia chcú ovplyvniť obsah periodickej tlače na Slovensku, ktorá informuje o úplne bežných veciach, ktoré sú všade okolo nás. Tento návrh je o cenzúre! Tento návrh je o tom, že chcete ovplyvňovať, čo v novinách bude, aký obsah tam bude alebo nie! Lebo predkladatelia veľmi dobre vedia, že keby napríklad Nový čas zmizol z pultov, kde je vystavený, tak sa tým zmení jeho predajnosť, a teda že v prípade schválenia tohto zákona vydavatelia nemajú inú možnosť, len ovplyvniť obsah výtlačkov svojich novín, ktoré vydávajú. Preto treba tento návrh zákona odmietnuť. Preto si cením tvoje vystúpenie. Preto ide tento návrh zákona proti základným ľudským právam a slobodám, proti slobode tlače. Preto síce ako Voltaire budem obhajovať právo na slobodu prejavu, ale zároveň kedykoľvek musím vystúpiť a musím sa ozvať proti snahe znásilňovať demokraciu a presadzovať nedemokratické zákony.
Figeľ, Ján, podpredseda NR SR (2013-12-03):
Ďakujem pekne. Teraz dávam slovo spoločnému spravodajcovi z výboru pre obranu a bezpečnosť, poslancovi Petrovi Šucovi, aby informoval Národnú radu o výsledku rokovania výborov a taktiež odôvodnil návrh a stanovisko gestorského výboru. Nech sa páči.
A. Belousovová, podpredsedníčka NR SR: (2009-06-23):
Otváram rozpravu o tomto bode programu. Hlási sa niekto z poslancov do rozpravy? Nehlási sa nikto. Vyhlasujem rozpravu za skončenú. A zároveň prerušujem rokovanie o tomto bode programu. Budeme ďalej pokračovať druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Moldavskou republikou o podpore a vzájomnej ochrane investícií . Návrh vlády je pod tlačou 1006 a spoločná správa výborov je pod tlačou 1006a. Znovu prosím pána ministra financií Jána Počiatka, aby odôvodnil návrh vlády. (Ruch v sále.) Predtým ale poprosím ešte pánov poslancov Kovarčíka a ďalších, aby nerušili vystupovanie pri rečníckom pulte. Počkajte, pán minister. Ak nesledujete rokovanie, tak, prosím vás, nerušte rokovanie a choďte sa porozprávať niekde von.  Nech sa páči, pán minister.
M. Číž, podpredseda NR SR: (2008-07-01):
Spravodajkyňa nechce zaujať stanovisko. Ďakujem pekne. Vážené kolegyne, kolegovia, prerušujem rokovanie o tomto bode programu. Teraz v zmysle povedaného pristupujeme k druhému čítaniu o vládnom návrhu zákona, ktorým sa mení a dopĺňa zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov v znení neskorších predpisov . Vládny návrh má číslo tlače 600 a spoločná správa výborov má číslo 600a. Prosím pána ministra výstavby a regionálneho rozvoja Mariana Januška, aby tento návrh zákona odôvodnil. M. Janušek, minister výstavby a regionálneho rozvoja SR: Vážený pán predsedajúci, vážené pani poslankyne, vážení páni poslanci, dotácie na obstarávanie nájomných bytov, na výstavbu technickej vybavenosti a na odstraňovanie systémových porúch bytových domov sú investičnými dotáciami, ktorých čerpanie trvá viac rokov. Finančné prostriedky, priznané dotácie, sa poskytujú formou úhrady faktúr za vykonané stavebné práce a dodaný materiál, pričom sa jej uvoľňovanie realizuje až po preukázaní vyčerpania vlastných zdrojov alebo úverových zdrojov. Realizácia týchto investičných dotácií je zabezpečovaná prostredníctvom krajských stavebných úradov. Tieto si musia na tento účel zriadiť samostatné mimorozpočtové účty v Štátnej pokladnici. V súlade so zákonom o rozpočtových pravidlách zriadenie takýchto účtov je potrebné upraviť v príslušnom zákone. Vzhľadom na uvedené sa v predloženom návrhu zákona rieši otázka zriadenia takýchto účtov. Súčasne sa navrhuje špecifikovať činnosti vykonávané krajskými stavebnými úradmi v oblasti bývania, a to so zameraním na činnosti súvisiace s poskytovaním dotácií na rozvoj bývania. Návrh zákona bol prerokovaný v troch výboroch Národnej rady Slovenskej republiky a neboli k nemu prijaté pozmeňujúce alebo doplňujúce návrhy. Ďakujem za pozornosť.
V. Veteška, podpredseda NR SR: (2005-02-02):
I. Hopta, poslanec: Vážený pán minister, aj keď hlavným dôvodom na vaše odvolanie, ktoré podala strana Smer, je neplatenie odvodov, resp. odpustenie penále, ja si myslím, že podľa mňa hlavným dôvodom na to by mala byť sociálna situácia Slovenskej republiky. A vy ste člen vlády, ktorá zodpovedá za všetko, čo sa za posledných šesť rokov tu udialo. Vy ste sa kriticky dotkli aj komunistov. Ja chcem povedať, že na rozdiel od vás to boli ľudia, ktorí budovali túto krajinu, a len vďaka nim vy môžete rozpredávať a rozkrádať všetko to, čo oni vybudovali. Vážený pán minister, je doslova zarážajúce, že napriek tomu, že ste rozpredali všetko, že ste nabrali za stovky miliárd korún úverov, peniaze na nič nie sú. Nie sú peniaze v školstve, nie sú peniaze v zdravotníctve a nie sú peniaze ani v sociálnej sfére. A vaša vláda, v ktorej sedíte, naďalej vymýšľa rozličné podvody na občanoch, ako ešte z nich vytiahnuť posledné koruny. Čiže myslím si, že z týchto dôvodov na vaše odvolanie je predovšetkým dôvod v tom, že ste nezvládli rezort sociálnych vecí, nezvládli ste rezort, na ktorý ste, ako som povedal, politicky, odborne ani morálne ešte nedorástli.
M. Košútová, poslankyňa: (2007-06-21):
Médiá opäť podajú informáciu tak, ako budú chcieť, tak ako som bola toho svedkom dnes ráno, keď z kontextu vytiahli, že som podala návrh zákaz vstupu do lesa, ale už nepovedali prečo. Tak mám z toho veľmi zmiešané pocity. A oháňať sa tu nejakými socialistickými paragrafmi, pán Frešo, na to sme už u vás v podstate zvyknutí. Mňa ste už označili za komunistku, tak ma už nič neprekvapí. A že je pre vás z Bratislavy na východ ďaleko, tak to vám teda verím. Ďakujem.
Suja, Miroslav, poslanec NR SR (2020-12-10):
Ďakujem za slovo. Ako si povedal, Marian, preto je to tu, lebo pán Matovič si to tak želá. A ako vidíme z jeho doterajšieho vládnutia, tak on nebude mať problém toto predlžovať po devätnástich dňoch absolútne žiadny. Nič mu v tom nebude brániť a odvolá sa na diagnózu, modrú knižku, na hlavu a podobne. To znamená, nič mu v tom nezabráni, aby toto nezneužíval a každých 19 dní to dával. Z doterajšieho jeho vystupovania nemám iný pocit a verím, že aj ostatní, že toto nám reálne hrozí. Vy sa radi odvolávate na Benátsku komisiu, keď vám to vyhovuje, ale keď Benátska komisia má opačný názor, tak zrazu tuto Alino ju ignoruje a smeje sa, keď čítame, že čo presne odpovedala na dotazy Benátska komisia. Takže keď vám to vyhovuje, ste za, keď nie, ste proti. Farizejstvo a vládnutie to nemá hraníc, aké je v tejto situácii na Slovensku.
Hort, Milan, podpredseda NR SR (2011-05-27):
Pán poslanec László Solymos, nech sa páči.
Bugár, Béla, podpredseda NR SR (2017-01-31):
Ďakujem pekne. Otváram rozpravu. Pýtam sa, či sa hlási niekto do rozpravy v rámci tohto čítania. Konštatujem, že nie. Vyhlasujem rozpravu za skončenú. Nech sa páči, záverečné hlasovanie.
Jurinová, Erika, podpredsedníčka NR SR (2015-06-25):
Ďakujem pekne, pani spravodajkyňa. Otváram všeobecnú rozpravu, dostala som dve písomné prihlášky. Do rozpravy je za klub MOST – HÍD prihlásený pán poslanec Rudolf Chmel, predseda ľudskoprávneho výboru, a ďalej do rozpravy je prihlásený pán poslanec Jozef Mikloško z klubu KDH. Ako prvá o slovo požiadala pani spravodajkyňa. Nech sa páči, máte slovo, pani poslankyňa.
Hrnčiar, Andrej, doterajší podpredseda NR SR (2020-03-20):
Pán poslanec Marián Viskupič.
Osuský, Peter, poslanec NR SR (2014-06-11):
Aj keď nezdieľam možno celkom predkladateľovo nadšenie pre referendum a som skôr za to, že by sa malo užívať cum grano salis, teda veľmi uvážlivo, veľmi zdržanlivo, ale potom ozaj ho aplikovať, ak sa má, tak by som predsa bránil referendum, a konané v deň volieb hoc´aj tri referendá. Pretože referendum v momente, keď získa zákonom stanovenú hranicu podpisov, prestáva byť podľa môjho laického, neprávnického vnímania vecou iniciátorov, ale stáva sa vecou občanov. To znamená, že svojimi podpismi pod referendum tí občania prevzali to referendum na seba a nedá sa vnímať ako úzko stranícky projekt predsedu petičného výboru. Proste tak to podľa mňa nie je. Takže toto riziko tu nie je. Iná vec je, že je pravdou to, čo povedal predkladateľ, že ono to referendum môže mať i akýsi pobádací charakter v tom zmysle, že keď som sa vrátil v pamäti k predkladaným návrhom na zrušenie imunity poslancov, tak ja, ktorý som mal dlhú prestávku parlamentnej účasti osem rokov, sa pamätám, že som minimálne štyrikrát rovnako hlasoval o zbavení seba samého imunity a odrazu som potom pozrel na tabuľu a videl som, koľko ľudí sa ku mne pridalo.
Danko, Andrej, predseda NR SR (2019-11-26):
Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Budeme hlasovať o vrátenom zákone ako o celku. Pán spravodajca, prosím, uveďte odporúčanie gestorského výboru.
Hrnčiar, Andrej, podpredseda NR SR (2020-02-20):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy. (Reakcie z pléna.) A tak ja neviem, proste som nedostal. Máme, aha, dobre, mám. Ospravedlňujem sa. Písomne som dostal 1, 2, 3, 4, 5, 6 písomných prihlášok. Za klub SaS pani poslankyňa Cigániková a potom sú prihlásení Veronika Remišová, Miroslav Ivan, Ľubomír Galko, Jozef Rajtár, Pavelka Radoslav. Takže týmto pádom končím dnešný rokovací deň. Budeme pokračovať zajtra o 9.00 hodine. (Prerušenie rokovania o 18.57 hodine.) 185
Laššáková, Jana, podpredsedníčka NR SR (2014-03-26):
Nech sa páči, pán poslanec Kadúc.
Lehotský, Tomáš, poslanec NR SR (2020-11-27):
Pán predsedajúci, dajte hlasovať o návrhu zákona ako o celku s prijatými pozmeňujúci a doplňujúcimi návrh s odporúčaním gestorského výboru schváliť.
Sulík, Richard, predseda NR SR (2011-09-14):
Ďakujem, pán minister. Spravodajca nechce zaujať záverečné slovo. Prerušujem rokovanie o tomto bode programu. A pristúpime k nasledujúcemu bodu, ktorým je druhé čítanie o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 376. Spoločná správa výborov má tlač 376a. Poprosím ministra hospodárstva Juraja Miškova, aby vládny návrh zákona uviedol. Nech sa páči.
Kollár, Boris, predseda NR SR (2020-03-24):
Máte písomne?
Kiššová, Jana, poslankyňa NR SR (2016-05-18):
Ďakujem pekne za slovo. V tej súvislosti, ktorú spomenul môj predrečník Milan Laurenčík, chcem poznamenať jednu vec, že zrovna tento návrh z toho balíka 40 opatrení je taký, ktorý nie je vyslovene na prospech podnikateľského prostredia, pretože podnikatelia nie sú tí jediní, ktorí potrebujú využívať služby rôznych orgánov štátnej správy a podobne, ale hlavne tento návrh zákona pomôže bežným občanom. Bežným, hlavne zamestnaným občanom, ktorí majú častokrát potiaže vybaviť čokoľvek na úradoch, pretože tie nie sú otvorené práve vtedy, keď oni už skončia v práci, takže toto chcem zdôrazniť. Nie všetky z balíka 40 opatrení sú opatrenia pre podnikateľov, sú aj pre bežných, obyčajných ľudí. Ďakujem.
Sulík, Richard, predseda NR SR (2011-10-11):
Pani poslankyňa Sabolová.
Glváč, Martin, podpredseda NR SR (2018-09-20):
Ďakujem, prerušujem rokovanie o tomto bode programu. Pristúpime k prvému čítaniu o; pán kolega Érsek, nemôžem... Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov . Návrh zákona je pod tlačou 1115, návrh na jeho pridelenie na prerokovanie výborom je v rozhodnutí č. 1168. Dávam slovo poslancovi Hegerovi, aby návrh zákona uviedol. Nech sa páči.
Paška, Pavol, predseda NR SR (2013-09-03):
(Hlasovanie.) 143 prítomných, 49 za, 78 proti, 13 sa zdržalo, 3 nehlasovali. Nebudeme pokračovať v rokovaní. Pán poslanec Poliačik uvedie hlasovanie o návrhu pani poslankyne Jurinovej, poslanca Richarda Vašečku a Martina Fecka na vydanie zákona č. 350 o rokovacom poriadku, je to tlač 560. (Hlasovanie o bode prerokovanom na 21. schôdzi NR SR, a to o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 560.)
Zajačik, Vladimír, poslanec NR SR (2020-07-15):
Chcem len zmeniť zápis o hlasovaní.
Lipšic, Daniel, poslanec NR SR (2014-06-03):
Na pána poslanca Suska. Pán poslanec, tento pozmeňujúci návrh pána poslanca Kaníka mení celý text. Ešte raz, mení celý text, všetky body novely ústavy. Áno alebo nie? Vy meníte celý obsah. Druhá vec. Ja som si dal robiť previerku na prísne tajné, ja viem, aký je proces, bol som v tom overovacom výbore. Keď sme zriaďovali Špeciálny súd a prokuratúru, tak sme tam dali previerky pre sudcov a prokurátorov nie kvôli tomu, aby sa mohli oboznamovať s utajovanými skutočnosťami, to môže aj bežný sudca, kvôli preverovaniu ich morálnej integrity. A áno, polygraf je v princípe akoby dobrovoľný, ale kto ho nepodstúpi v prípade, keď sú zistené vážne skutočnosti, proste nedostane previerku. To je veľmi jednoduchý postup a správny podľa mojej mienky. Musím povedať, že jediný s konkrétnym, kto sa zapojil do diskusie, bol pán poslanec Poliačik, ktorý tu už nie je, takže mu chcem len odpovedať, že sa tie veci dajú riešiť konkrétnymi zákonmi, zmenami zákona o zdravotnej starostlivosti, možno Zákonníka práce pri péenkách. konkrétnymi zákonmi, ktoré môžu riešiť konkrétne životné situácie. Mrzí ma, že kolegovia z KDH neriešili moje námietky obsahové k justícii ani jedným slovom, ale riešili novú stranu, lebo to bolo podľa ich názoru k veci. A tam ma, žiaľ, napadlo a nehovorím to s radosťou, len proste citát Eleanor Roosevelt: „Veľkí ľudia diskutujú myšlienky, priemerní ľudia diskutujú udalosti a malí ľudia diskutujú iných ľudí.“
Jurinová, Erika, podpredsedníčka NR SR (2015-10-30):
V zmysle rokovacieho poriadku požiadal o slovo jeden z navrhovateľov pán poslanec Matovič. Nech sa páči, máte slovo.
Poliačik, Martin, poslanec NR SR (2018-09-17):
Ďakujem veľmi pekne za obidve faktické poznámky. Ja nemyslím si, že sme nejak v protiklade, pani kolegyňa, ja dokonca aj ten váš návrh rád podporím a neočakávam od opozičnej strany, aj keď agilnej, že by proste išla so systémovým riešením, lebo na to nikto z nás nemá aparát. Ja iba hovorím, že sa z týchto vecí proste urobila zástupná téma, že keď sa máme baviť o systémovom zlepšení celého vzdelávania, tak nemôžme dopustiť, aby z teplých alebo obedov zadarmo tu bola téma, na základe ktorej sa bude lámať diskusia o kvalite vzdelávania v regionálnom školstve. A čo sa týka tých technických poznámok k tomu, ja to iba zopakujem. Slovenské školstvo je jedným z najviac konzervujúcich sociálne rozdiely v OECD. To znamená, že by sme mali vítať každý jeden krok, ktorý bude pomáhať zmenšovaniu sociálnych rozdielov cez nástroje vzdelávania. Ale plošné rozdávanie obedov ako jeden vytrhnutý krok jednoducho nie je dostačujúce opatrenie, a preto sa poďme vrátiť naspäť k diskusii o tom, čo vlastne škola má robiť, ako má vzdelávať, ako má vychovávať, na základe čoho sa chceme konečne dostať do 21. storočia, a až keď túto diskusiu budeme mať za sebou a budeme to vedieť, tak môžme rozhodovať o budúcnosti dobrých a zlých nápadov na základe toho, či obsahujú alebo neobsahujú jedno teplé jedlo alebo dotáciu na obed. Ďakujem pekne.
Zmajkovičová, Renáta, podpredsedníčka NR SR (2012-08-01):
Teraz vystúpi v rozprave pán poslanec Číž. Nech sa páči, pán poslanec, máte slovo.
Kazda, Radovan, poslanec NR SR (2020-07-08):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre hospodárske záležitosti, výboru pre pôdohospodárstvo a životné prostredie, výboru pre sociálne veci, výboru pre zdravotníctvo a výboru pre kultúru a médiá.
Vážny, Ľubomír, poslanec NR SR (2020-12-10):
Ďakujem. Podľa mňa kolegovia z koalície, poslanci, chápu logiku toho nášho návrhu, ktorý tu bol viackrát odprezentovaný a chápu aj nezmyselnosť toho vládneho návrhu, najmä vo veci toho dodatočného vyslovenia súhlasu Národnou radou, ktorý je naozaj zbytočný a dá sa s tým výrazne manipulovať. Ale strach im nedovolí, aby niečo takéto podporili. A toto je to nebezpečie, že nehlasujú podľa svojho svedomia, ale podľa toho, ako im niekto prikáže. A ten niekto, kolega v tej štatistike tiež ešte neuviedol kolónku, úroveň predsedu vlády tých krajín, ktoré tu definoval a úroveň predsedu vlády Slovenska. Čiže toto je to nebezpečie, naozaj aj to tu veľakrát odznelo a je to naozaj problematické, to hlasovanie, ktoré v súčasnosti bude. A preto by bolo vhodné podporiť ten pozmeňujúci návrh z opozície, ktorý tu zaznel. Ďakujem.
Paška, Pavol, predseda NR SR (2013-03-22):
Pán poslanec Fecko do rozpravy.
Kmec, Stanislav, poslanec NR SR (2016-12-07):
Odhlasovali sme bod zo spoločnej správy. Môžeme pristúpiť k hlasovaniu o pozmeňujúcich a doplňujúcich návrhoch vyplývajúcich z rozpravy. Nakoľko sme odhlasovali bod zo spoločnej správy, o prvom pozmeňujúcom a doplňujúcom návrhu poslanca Jozefa Viskupiča nemôžeme dať hlasovať.
D. Jarjabek, poslanec: (2004-11-30):
A zakončil by som týchto mojich niekoľko pár nesúvislých viet asi takým poznaním, že veľmi veľa sme o tomto probléme počuli, ale veľmi málo o tomto probléme vieme. Ďakujem za pozornosť. (Potlesk.)
Bagačka, Michal, poslanec NR SR (2015-03-13):
Ďakujem za slovo. Pán poslanec, dal si si otázku a zároveň si si aj odpovedal na ňu v tom zmysle, že prečo v rámci trebárs Slovenska jedného investora podporíme a druhý je znevýhodnený. A toto je to isté, ale vo väčšom, čo sa týka štátov ako takých, čo si si nakoniec potom aj odpovedal. Ako my môžeme potom byť konkurencieschopní a získať investora, pokiaľ my veľkoryso povieme, že my žiadne stimuly nebudeme dávať, lebo tak si myslíme, že to má byť. A okolité krajiny jednoducho tieto stimuly dávajú, ako si povedal. Naozaj sa v podstate predbiehame, kto dá tie podmienky lepšie a toho investora získa. Samozrejme, investor pokiaľ má možnosť, tak tie podmienky využije a vyberie si tú najlepšiu krajinu. Pokiaľ my by sme to trebárs nedávali, tak, samozrejme, odíde odtiaľto alebo jednoducho nebude sa s nami ani rozprávať, keďže inde – v Maďarsku, v Poľsku – mu tie stimuly dajú. No potom zase ako, samozrejme, aj, opoziční politici, určite by ste zase kričali, že vláda nevie získavať investorov, že nám odchádzajú, že zanikajú pracovné miesta, takže je to taká dvojsečná zbraň. Určite s tebou súhlasím s tým, aby sa maximálne podporovali regióny, ktoré sú zaostalejšie, naozaj s vysokou nezamestnanosťou, a myslím si, že aj sa tak trochu deje a treba im vytvárať zjavne lepšie podmienky pre toho investora ako v krajoch alebo v regiónoch s nižšou nezamestnanosťou. Ďakujem.
Kollár, Boris, predseda NR SR (2021-06-24):
Prosím, prezentujme sa a hlasujme. (Hlasovanie.) Prítomných 79 poslancov, za 79, proti žiadny, nezdržal sa nikto, nehlasoval nikto. Konštatujem, že tento návrh sme schválili. Pokračujeme hlasovaním o bode 26 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch (tlač 563). Spravodajcom je člen výboru pre pôdohospodárstvo a životné prostredie pán poslanec Vladimír Zajačik, prosím ho, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 563.)
Hrnčiar, Andrej, podpredseda NR SR (2017-06-13):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Jurzyca.
Grendel, Gábor, podpredseda NR SR (2022-11-30):
Chcem sa opýtať pani predsedníčky, či má záujem vystúpiť ešte v rozprave. To znamená, že bude na vás môcť reagovať pán poslanec s faktickou poznámkou alebo až v záverečnom slove. (Reakcia predsedníčky Úradu pre dohľad nad zdravotnou starostlivosťou.) Vtedy už nebude môcť reagovať. Môžete si vybrať. Pýtam sa, či chce vystúpiť v rozprave pani predsedníčka, pani poslankyňa Vaľová. Keďže neavizovala, že by chcela vystúpiť v rozprave. (Reakcia z pléna.) Presne tak, aby bola v obraze. Takže, nech sa páči.
Vitteková, Anna, poslankyňa NR SR (2014-05-15):
Ďalej, kolegyne, kolegovia, je zápisnica o výsledku tajného hlasovania o návrhu na voľbu kandidáta na sudcu Ústavného súdu Slovenskej republiky – novú voľbu, ktorá sa konala dnešného dňa, 15. mája 2014. Na tajné hlasovanie o návrhu na voľbu kandidáta na sudcu Ústavného súdu Slovenskej republiky bolo vydaných a poslanci si aj osobne prevzali 118 hlasovacích lístkov. Teda na novej voľbe bolo prítomných 118 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na sudcu Ústavného súdu Slovenskej republiky všetci poslanci odovzdali hlasovacie lístky a zo 118 odovzdaných hlasovacích lístkov bolo 5 neplatných, takže 113 bolo platných. Podľa platných hlasovacích lístkov overovatelia zistili, že hlasovalo za Jána Drgonca 14 poslancov, proti nemu 60, zdržalo sa hlasovania 39 poslancov, hlasovalo za Pavla Malicha 12 poslancov, proti nemu 56, zdržalo sa hlasovania 45 poslancov, hlasovalo za Juraja Sopoligu 79 poslancov, proti nemu 26, zdržalo sa hlasovania 8. To znamená, že na voľbu kandidáta na sudcu Ústavného súdu Slovenskej republiky je potrebný súhlas nadpolovičnej väčšiny prítomných poslancov. Overovatelia teda konštatujú, že v tajnom hlasovaní bol za kandidáta na sudcu Ústavného súdu zvolený Juraj Sopoliga. Overovatelia poverili mňa, aby som vám prečítala výsledok hlasovania. Ďakujem.
Osuský, Peter, poslanec NR SR (2010-10-12):
Vážený pán predsedajúci, vážený pán minister, vážené kolegyne a kolegovia, dovoľte mi, aby som predniesol spoločnú správu výborov Národnej rady Slovenskej republiky o prerokovaní návrhu na vyslovenie súhlasu s uzavretím Protokolu, ktorým sa mení a dopĺňa Protokol o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu vo výboroch Národnej rady Slovenskej republiky. Návrh pridelil predseda Národnej rady Slovenskej republiky svojím rozhodnutím č. 51 z 24. augusta 2010 na prerokovanie ústavnoprávnemu výboru, zahraničnému výboru a Výboru Národnej rady Slovenskej republiky pre európske záležitosti. Za gestorský výbor určil Výbor Národnej rady Slovenskej republiky pre európske záležitosti. Ústavnoprávny výbor Národnej rady Slovenskej republiky uznesením z 29. septembra 2010 č. 42, Zahraničný výbor Národnej rady Slovenskej republiky uznesením z 2. septembra 2010 č. 9 a Výbor Národnej rady Slovenskej republiky pre európske záležitosti uznesením z 9. septembra 2010 č. 17 odporúčajú Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s uzavretím Protokolu, ktorým sa mení a dopĺňa Protokol o prechodných ustanoveniach, ktorý je pripojení k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu, a rozhodnúť, že je to medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v uzneseniach a stanovísk poslancov gestorského výboru odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s uzavretím Protokolu, ktorým sa mení a dopĺňa Protokol o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu, a rozhodnúť, že je to medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu s uzavretím Protokolu, ktorým sa mení a dopĺňa Protokol o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu (tlač 43a), bola schválená uznesením Výboru Národnej rady Slovenskej republiky pre európske záležitosti č. 24 z 5. októbra 2010. Týmto uznesením ma výbor poveril plniť úlohy spoločného spravodajcu. Toľko, prosím, pán predsedajúci, spoločná správa. Prosím, aby ste otvorili rozpravu k tomuto bodu.
Sulanová, Magdaléna, poslankyňa NR SR (2023-05-03):
Ďakujem pekne za slovo. V rozprave nevystúpil žiaden poslanec, nepredložil žiaden návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zajac, Pavol, poslanec NR SR (2013-09-13):
Ďakujem pekne, vážený pán kolega, za váš príspevok. Naozaj ste zvýraznili, že najväčší problém na Slovensku je dneska nezamestnanosť. Naozaj, najväčší problém je to. Mala by sa tým zaoberať celá vláda, minister sociálnych vecí to nevyrieši sám. Ale čo urobila vláda Slovenskej republiky? Systémovo otrávila podnikateľské prostredie na Slovensku. Vyššie dane, vyššie odvody, horší Zákonník práce. To spôsobilo to, že firmy začali prepúšťať. Je tu väčšia nezamestnanosť a je to problém číslo jedna. Naozaj, mali ste šancu. Bol tu návrh na licencie, paušálne dane pre živnostníkov. Navrhovali sme rodinné firmy, drobnú pomoc pre tie malé firmy. Nie, vy idete systémom, že vyberáte si tie firmy a kupujete si tie pracovné miesta, jednotlivo, v jednotlivých okresoch o tom rozhodujú komisie, aj to zamestnávanie do 29 rokov komisie rozhodujú. Už sa vyčerpali tie finančné prostriedky, možno ešte nejaké nájdete, ale kupujete si tie pracovné miesta. V tejto situácii nastaviť represie! Represie nikdy nevyriešia na Slovensku zamestnanosť! Môžte ich pritvrdzovať, ako chcete. Môžte na tých inšpektorov práce nasadiť ďalších inšpektorov a na nich ďalších policajtov. Nepomôže to! Ľuďom na Slovensku, podnikateľom, živnostníkom sa musí oplatiť zamestnávať. Dnes je to nastavené tak, že sa im neoplatí zamestnávať, a preto ja odsudzujem zamestnávanie ako nelegálne, pretože to zhoršuje v podnikateľskom prostredí tých, ktorí zamestnávajú legálne. Ale človek, ktorý je v životnej situácii, že nemôže si nájsť prácu, veľmi rád prijme aj túto čiernu prácu, aby uživil svoju rodinu.
Poliačik, Martin, poslanec NR SR (2012-08-07):
Alojz, to čo tu doteraz vidíme tých pár dní, ešte stále nie je filibuster, tak ako sa používa v iných parlamentoch na svete, ešte stále to nie je niekoľkohodinové čítanie Biblie, nie to niekoľkohodinové čítanie napríklad ústavy, aj keď, myslím, Igor Matovič už niečo podobné robil v minulom volebnom období, aj keď to na niekoľko hodín teda nedal. Ešte stále to nie je podanie 150-tisíc pozmeňovákov k jednému zákonu, ako sa to robí vo francúzskom parlamente, ešte stále to nie je na úrovni technickej obštrukcie, ktorá je ale súčasťou parlamentarizmu už od dôb Ríma. Možno si o tom počul, možno nie, ale práve vďaka filibusteringu napríklad bolo Cézarovi zabránené svojho času vstúpiť do Ríma ako víťazovi, pretože sa musel uchádzať o významnú pozíciu v senáte a urobil to presne senátor Cato, ktorý tak dlho prednášal v parlamente teda vtedajšom senáte svoju reč, že mu znemožnil zúčastniť sa v podstate potom na slávnostnom vstupe do Ríma. Takže aj opozícia má svoje technické možnosti, akým spôsobom zabrániť tomu, aby nejaký zákon bol prijatý, a keď nemáme na svojej strane množstvo, tak máme na svojej strane výdrž a fantáziu, aby sme vedeli čo robiť a ako je pre nás niečo dostatočne dôležité na to, aby sme urobili maximum, aby niečo neprešlo, tak myslím, že máme plnú morálnu silu a povinnosť to aj urobiť. Ďakujem.
Přidal, Alojz, poslanec NR SR (2012-02-29):
Pán predseda, nejdú nám tu hodiny. Je po siedmej a navrhujem, aby sme rokovali ďalej.
P. Paška, predseda NR SR: (2008-07-02):
(Hlasovanie.) 139 prítomných, 58 za, 80 proti, 1 sa zdržal. Ani tento návrh nezískal podporu. Budeme pokračovať.
Laurenčík, Milan, podpredseda NR SR (2022-06-22):
Ďakujem. To bol posledný príspevok vo všeobecnej rozprave. Vyhlasujem všeobecnú rozpravu za skončenú a pýtam sa, či chce pán navrhovateľ k rozprave stanovisko. Pán minister? (Ruch v sále.) Pán minister, záverečné slovo k rozprave. Neželá si. Pán spravodajca, nech sa páči.
Kamenický, Ladislav, minister financií SR (2024-09-11):
Ďakujem pekne. Nebudem zdržiavať. Budem sa podrobnejšie k tomu všetkému, čo sa tu narozprávalo, vyjadrovať po dani zo sladených nápojov, lebo mnohí utiekli od tej vôbec problematiky, ktorú tu riešime. Čo sa týka samotného tabaku, boli tu otázky na to, že či teda ten výnos bude, nebude, tak je to legitímna otázka. Musím povedať, nepočíta to minister financií, samozrejme, počítajú to moji kolegovia a sú to moji kolegovia, ktorí sú zo všetkých táborov politických, ktorí tu kedy boli, ešte od pána Mikloša sú tam. Nie aj od vás sú tam nejakí ľudia, verte. Čiže ja to nepočítam. Čiže to, čo napočítali, ja berem ako fakt, ja to nespochybňujem a berem, berem, že tieto čísla sú relevantné. Chcem len upozorniť na to, ja som tu v minulosti, v minulosti, teda pán Viskupič teraz tuším odišiel, tu je, dobre, lebo som ho nevidel, pán Viskupič tu porozpráva rôzne veci, že ako to vieme, že či to teda bude taká suma, nebude. Ja som tu mal rôzne prednášky od pána Sulíka, ktorý teda nás asi už opustil, ale boli tu prednášky o tom, ako funguje Lafferova krivka, hovoril tu o tom, že napríklad hypotéky na, úroky na hypotékach že budú 9 %, aj to sme tu už počuli. Tak sa pozrite, aké sú dnes úroky, a preto hovorím jedno. Nejakí moji kolegovia to vypočítali, sú to ľudia, ktorí sú na to, na to aj vzdelaní, a ja im dôverujem. Čiže aký bude výnos, na to si počkajme, ale ja si myslím, že v mojich veciach sa moji kolegovia triafajú, takže nebudem tu spochybňovať. Veľa sa tu hovorilo o šetrení, o konsolidácii, k tomu sa budem vyjadrovať neskôr, je to, je to veľmi široká téma, ale musím povedať, to, čo tu počúvam, pán Viskupič, áno, treba sa pozreť do zrkadla a všetko, čo ste mi tu nechali, ja to musím teraz s mojimi kolegami naprávať. To je proste jeden fakt. Čo sa týka, diskutovali ste o cenách potravín. Ja by som sa k tomu vyjadril len tak. Keď sa opýtate kohokoľvek na Slovensku, každý vám povie, že ceny potravín sú vysoké. Áno. Lenže treba pozrieť na posledné dva roky, keď tu boli inflácie dvanásť, to bolo za vašej vlády, pán Viskupič, keď tu boli inflácie dvanásť a desať percent za posledné roky dva, bola tu inflácia potravinová, sa šplhala k dvadsiatim percentám, čiže vtedy vystúpali tie ceny. Takže ak chceme niečo porovnávať, treba si pozrieť možno účtenky, ktoré ste platili predtým a ktoré platíte dnes a musí to byť ten istý tovar, to súhlasím s pani poslankyňou Vaľovou, ktorá sa k tomu vyjadrovala, že treba porovnať hrušky s hruškami a jablká s jablkami. Takže toľko zatiaľ a ja sa potom budem k všetkým ostatným veciam, aj ku konsolidácii vyjadrovať ešte pri sladených nápojoch. Ďakujem pekne.